ddrg/super_eurlex huggingface dataset:
(10)

Henset til Domstolens betragtninger om samtykket har Kommissionen sammen med Tjenesten for EU's Optræden Udadtil truffet alle rimelige og mulige foranstaltninger i den nuværende situation for at inddrage de pågældende personer tilstrækkeligt med henblik på at sikre deres samtykke til aftalen. Der er blevet afholdt omfattende høringer, og de socioøkonomiske og politiske aktører, der deltog i høringerne, har for størstedelens vedkommende bakket op om, at associeringsaftalens toldpræferencer udvides til at omfatte Vestsahara. De, som har forkastet udvidelsen, har vurderet, at en sådan aftale vil stadfæste Marokkos position over for Vestsaharas territorium. Imidlertid er der intet i denne aftale, der giver grund til at antage, at den vil føre til anerkendelsen af Marokkos suverænitet over Vestsahara. Unionen fortsætter desuden med forøget styrke med at støtte den proces, der skal føre til en fredelig løsning af den tvistbilæggelsesprocedure, der er indledt og fortsat foregår under De Forenede Nationers tilsyn.
(8)

Letland fremlagde oplysninger, der viste, at dets nationale foranstaltning fortsat var gældende. Landet bekræftede også, at denne foranstaltning var baseret på anvendelsen af den harmoniserede standard EN 60335-2-77:2010, og at vurderingen kun var foretaget ud fra denne harmoniserede standard. De supplerende oplysninger, som Letland havde fremlagt, var ikke tilstrækkelige til at påvise, at den harmoniserede standard EN 60335-2-77:2006 ikke var blevet anvendt korrekt.
(4)

I henhold til artikel 15, stk. 3, i forordning (EU) nr. 20/2013 og i henhold til artikel 15, stk. 3, i forordning (EU) nr. 19/2013 analyserede Kommissionen den virkning, som den pågældende import har på situationen på EU-markedet for bananer, for at afgøre, hvorvidt præferencetolden bør suspenderes. Kommissionen har undersøgt den pågældende imports betydning for prisniveauet i Unionen, udviklingen i importen fra andre kilder samt den generelle stabilitet på EU-markedet for friske bananer.
(7)

Det er hensigtsmæssigt at fastlægge den holdning, som på Unionens vegne skal indtages i CTE, da ændringerne af punkt 2.1, 2.2 og 2.3 til UTP GEN-B baseret på tillæg F (APTU) til COTIF-konventionen vil blive bindende for Unionen. Det er desuden hensigtsmæssigt at støtte enhver tilpasning af UTP TAF til de tekniske specifikationer for interoperabilitet i Unionen (TAF TSI) —
(2)

Det er nødvendigt at integrere denne nye definition i aftalen mellem Den Europæiske Union og Den Føderative Republik Brasilien om visumfritagelse for kortvarige ophold for indehavere af diplomatpas, tjenestepas eller officielt pas (2) for at harmonisere Unionens ordning for visum til kortvarigt ophold.
(2)

Det er nødvendigt at integrere denne nye definition i aftalen mellem Den Europæiske Union og Den Føderative Republik Brasilien om visumfritagelse for kortvarige ophold for indehavere af almindeligt pas (2) for at harmonisere Unionens ordning for visum til kortvarigt ophold.
—

For at muliggøre vedtagelsen af forslag til ændringsbudget nr. 6 til det almindelige budget for 2018 inden udgangen af året er Rådet nødt til at handle omgående. Derfor er det berettiget i overensstemmelse med artikel 3, stk. 3, i Rådets forretningsorden at forkorte den periode på otte uger for information af de nationale parlamenter, der er fastsat i artikel 4 i protokol nr. 1 —
1.

I punkt 1 (Europa-Parlamentets og Rådets direktiv 2009/138/EF) foretages følgende ændringer: i) følgende led tilføjes: »— 32014 L 0051 : Europa-Parlamentets og Rådets direktiv 2014/51/EU af 16. april 2014 ( : Europa-Parlamentets og Rådets direktiv 2014/51/EU af 16. april 2014 ( EUT L 153 af 22.5.2014, s. 1 ).« ii) Følgende tilpasninger tilføjes: »k) Henvisninger til EIOPA's beføjelser i henhold til artikel 18 og 19 i Europa-Parlamentets og Rådets forordning (EU) nr. 1094/2010 i direktivet skal i de tilfælde, som er omhandlet i, og i overensstemmelse med punkt 31h i dette bilag, forstås som henvisninger til EFTA-Tilsynsmyndighedens beføjelser for så vidt angår EFTA-staterne. l) I artikel 52, stk. 3, og artikel 77f, stk. 1, indsættes ordene, »EFTA-Tilsynsmyndigheden, EFTA-staternes Stående Udvalg« efter ordet »Rådet«. m) I artikel 65a indsættes ordene »eller EFTA-Tilsynsmyndigheden, alt efter omstændighederne« efter ordet »EIOPA«. n) I artikel 70 skal henvisninger til »centralbanker i Det Europæiske System af Centralbanker (ESCB)« og »centralbankerne i ESCB« forstås således, at de, udover den betydning de har i direktivet, også omfatter EFTA-staternes nationale centralbanker. o) I artikel 138, stk. 4, læses for så vidt angår EFTA-staterne ordet »EFTA-Tilsynsmyndigheden« i stedet for ordet »EIOPA« og ordene »som erklæret af EFTA-Tilsynsmyndigheden på grundlag af udkast udarbejdet af EIOPA« i stedet for ordene »som erklæret af EIOPA«. p) Oplysninger fra EFTA-staterne må ikke udveksles af EIOPA som led i samarbejdsordninger, der er indgået med tredjelande eller disses myndigheder i henhold til artikel 172, stk. 4, litra e), eller artikel 260, stk. 5, litra e), uden udtrykkeligt samtykke fra de myndigheder, der har givet dem og i givet fald udelukkende til de formål, som de pågældende myndigheder har givet samtykke til. q) I artikel 308b, stk. 15, læses for så vidt angår EFTA-staterne ordene »datoen for ikrafttrædelsen af Det Blandede EØS-Udvalgs afgørelse nr. …/… af … [denne afgørelse]« i stedet for ordene »den 23. maj 2014«.«
(4)

Denne afgørelse bør træde i kraft på dagen for offentliggørelsen for at være i overensstemmelse med bestemmelserne i artikel 19, stk. 7, i forordning (EU) nr. 525/2013, som fastsætter datoen for offentliggørelsen af denne afgørelse som startdato for den firemåneders periode, hvori medlemsstaterne må gøre brug af fleksibilitetsmekanismerne, jf. beslutning nr. 406/2009/EF —
(3)

Kommissionen kan beslutte, at frivillige nationale eller internationale ordninger, hvori der fastsættes standarder for fremstilling af biomasseprodukter, indeholder nøjagtige data med henblik på de i artikel 17, stk. 2, i direktiv 2009/28/EF omhandlede formål og/eller godtgør, at partier af biobrændstoffer eller flydende biobrændsler overholder bæredygtighedskriterierne i artikel 17, stk. 3, 4 og 5, og/eller at ingen materialer er blevet ændret eller fjernet bevidst, så partiet eller en del heraf ville skulle henføres under bilag IX. Hvis en økonomisk aktør fremlægger dokumentation eller data indhentet i overensstemmelse med en frivillig ordning, som Kommissionen har anerkendt, bør medlemsstaten ikke, i det omfang dette er omfattet af den pågældende anerkendelse, forlange, at leverandøren fremlægger yderligere dokumentation for overensstemmelse med bæredygtighedskriterierne.
AT

I alt AT:

BE

I alt BE:

MLE for ELFUL EUR 17 124,08

Manglende revisionsspor vedr. besøg på stedet — RÅ 2016 — M216 udbetalt under M04 i den nye programmeringsperiode

Manglende revisionsspor vedr. besøg på stedet — RÅ 2017 — M216 udbetalt under M04 i den nye programmeringsperiode

HR

Udvikling af landdistrikter — ELFUL-foranstaltninger omfattet af IFKS

2016

Passende kontrol for at sikre, at ansøgninger opfylder alle kriterier i EU-lovgivningen og i medlemsstatens eller regionens landdistriktsprogram (M10 — M11 — ansøgningsår 2015 og 2016 — RÅ 2016)

PUNKTVIS

EUR

– 101 099,73

– 45 886,85
(4)

For at sikre, at aftalen fungerer efter hensigten, bør der uden yderligere forsinkelse opstilles en liste over 14 personer, der er villige og i stand til at fungere som voldgiftsmænd i tvistbilæggelsesprocedurer.
(2)

Artikel 20 i afgørelse 2008/616/RIA (3) bestemmer, at kontrollen af, at den i betragtning 1 omhandlede betingelse er opfyldt for så vidt angår elektronisk dataudveksling i henhold til kapitel 2 i afgørelse 2008/615/RIA, skal ske på grundlag af en evalueringsrapport, der baseres på et spørgeskema, et evalueringsbesøg og en forsøgsfase.
(18)

Personoplysninger, der behandles med henblik på gennemførelse af specifikke kontrol- og inspektionsprogrammer, bør ikke opbevares i en periode på mere end ti år. Denne periode vil gøre det muligt for medlemsstaternes kompetente myndigheder og EFCA at udføre deres opgaver vedrørende opfølgning, rapportering og evaluering af specifikke kontrol- og inspektionsprogrammer. Der er behov for en specifik længere opbevaringsperiode på tyve år for de nødvendige oplysninger til opfølgning af inspektioner så som undersøgelser, overtrædelser, retslige eller administrative procedurer på grund af længden af disse processer og behovet for at anvende disse oplysninger, indtil disse processer er afsluttet. Hvis oplysningerne herudover anvendes til videnskabelige formål og til videnskabelig rådgivning, bør opbevaringsperioden forlænges for at muliggøre langsigtet videnskabelig overvågning og vurdering af de marine biologiske ressourcer.
KOMMISSIONENS GENNEMFØRELSESAFGØRELSE (EU) 2018/1985

af 13. december 2018

om ikke at godkende Willaertia magna c2c Maky som et aktivstof til anvendelse i biocidholdige produkter af produkttype 11

(EØS-relevant tekst)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 528/2012 af 22. maj 2012 om tilgængeliggørelse på markedet og anvendelse af biocidholdige produkter (1), særlig artikel 9, stk. 1, litra b), og

ud fra følgende betragtninger:

(1) Frankrigs kompetente vurderingsmyndighed modtog den 17. marts 2014 en ansøgning om godkendelse af mikroorganismen Willaertia magna c2c Maky til anvendelse som et aktivstof i biocidholdige produkter af produkttype 11, konserveringsmidler til væske i køle- og behandlingssystemer, jf. bilag V til forordning (EU) nr. 528/2012.

(2) Frankrigs kompetente vurderingsmyndighed fremsendte en vurderingsrapport og konklusionerne af sin vurdering den 15. marts 2017, jf. artikel 8, stk. 1, i forordning (EU) nr. 528/2012.

(3) Udvalget for Biocidholdige Produkter fremsatte den 26. april 2018 Det Europæiske Kemikalieagenturs udtalelse, hvori der var taget hensyn til den kompetente vurderingsmyndigheds konklusioner (2).

(4) Det fremgår af denne udtalelse, at biocidholdige produkter af produkttype 11, der indeholder Willaertia magna c2c Maky, ikke kan forventes at opfylde de krav, der er fastlagt i artikel 19, stk. 1, litra b), i forordning (EU) nr. 528/2012. Navnlig blev der i de scenarier, der blev vurderet i risikovurderingen vedrørende menneskers sundhed, konstateret uacceptable risici, og der kunne ikke identificeres nogen sikker anvendelse. Endvidere blev Willaertia magna c2c Makys iboende effektivitet med hensyn til at bekæmpe Legionella pneumophila ikke påvist i tilstrækkelig grad.

(5) Under hensyntagen til Det Europæiske Kemikalieagenturs udtalelse mener Kommissionen ikke, at Willaertia magna c2c Maky bør godkendes til anvendelse i biocidholdige produkter af produkttype 11.

(6) Foranstaltningerne i denne afgørelse er i overensstemmelse med udtalelse fra Det Stående Udvalg for Biocidholdige Produkter —

VEDTAGET DENNE AFGØRELSE:

Artikel 1 Willaertia magna c2c Maky godkendes ikke som et aktivstof til anvendelse i biocidholdige produkter af produkttype 11

Artikel 2 Denne afgørelse træder i kraft på tyvendedagen efter offentliggørelsen i Den Europæiske Unions Tidende.

Udfærdiget i Bruxelles, den 13. december 2018. På Kommissionens vegne Jean-Claude JUNCKER Formand

(1) EUT L 167 af 27.6.2012, s. 1.

(2) Udvalget for Biocidholdige Produkter: Opinion on the application for approval of the active substance: Willaertia magna c2c maky, Product type: 11, ECHA/BPC/206/2018, vedtaget den 26. april 2018.
(3)

I betragtning af behovet for, at Rådet så hurtigt som muligt vedtager en holdning til det andet budgetforslag med henblik på endelig vedtagelse af et budget inden begyndelsen af regnskabsåret 2019, hvorved kontinuiteten i Unionens indsats sikres, er det i overensstemmelse med artikel 3, stk. 3, i Rådets forretningsorden berettiget at forkorte perioden på otte uger for underretning af de nationale parlamenter samt den periode på ti dage for optagelse af punktet på Rådets foreløbige dagsorden, der er fastsat i artikel 4 i protokol nr. 1 —
Efter »Virelade« indsættes følgende: »samt den del af det område, der hører under kommunen Coimières, som svarer til afsnit A, benævnt Herrères, side 1 i matrikelbogen (omarbejdet kort for 1934), attesteret i overensstemmelse med det originale kort (plan minute de conservation) den 5. november 2010.« Formålet med denne ændring er at medtage en del af det område, der hører under kommunen Coimères, i det geografiske område, for hvilket det er dokumenteret, at det kontinuerligt er blevet anvendt til vindyrkning, at sammenlignelige dyrkningsformer kommer til anvendelse, og at området landskabsmæssigt, topografisk, hydrologisk, geologisk og pedologisk er sammenligneligt med de tilgrænsende vindyrkningsarealer for betegnelsen »Graves supérieures«. Denne del af kommunen Coimères er geografisk beliggende i umiddelbar forlængelse af det geografiske område for den beskyttede oprindelsesbetegnelse »Graves supérieures«.

Ansøgningen om at kommunen Coimères skulle medtages, blev allerede indgivet i 1938 umiddelbart efter den nationale anerkendelse af betegnelsen, efter at en erhvervsdrivende på daværende tidspunkt havde henvist til en forglemmelse. På trods af at der af nationale beslutningsorganer blev truffet flere på hinanden følgende positive beslutninger vedrørende medtagelsen af denne kommune i det geografiske område for betegnelsen, blev denne beslutning efterfølgende aldrig indskrevet i de officielle dokumenter. Medtagelsen af denne kommune er derfor blot at rette op på en meget gammel fejl.
a)

det underretter i sit svar på anmodningen den pågældende registrerede om den anvendte begrænsning og om de vigtigste begrundelser herfor og om muligheden for at indgive en klage til Den Europæiske Tilsynsførende for Databeskyttelse eller indbringe sagen for Den Europæiske Unions Domstol
(3)

Tilsynsrådet er et essentielt organ i ECB's udførelse af tilsynsopgaver. Forordning (EU) nr. 1024/2013 gav derfor Rådet beføjelsen til at udnævne formanden og næstformanden for tilsynsrådet.
(5)

Revisionsopfølgningsudvalget er i overensstemmelse med sin opgavebeskrivelse, der er ajourført den 21. november 2018 (C(2018) 7707), et rådgivende organ (4), som bistår Kommissionen med at opfylde sine forpligtelser i henhold til traktaterne og andre retlige instrumenter (forordning (EU, Euratom) 2018/1046) ved at sikre revisionstjenestens uafhængighed, ved at overvåge kvaliteten af det interne revisionsarbejde og ved at sikre, at Kommissionens tjenestegrene tager passende hensyn til interne og eksterne revisionshenstillinger, og at der følges op på disse på passende vis. Revisionsopfølgningsudvalget bidrager på denne måde til samlet set at forbedre Kommissionens effektivitet og produktivitet yderligere med hensyn til at nå dens mål og fremmer kommissærkollegiets tilsyn med Kommissionens forvaltning, risikostyring og interne kontrolpraksis. Revisionsopfølgningsudvalget er dataansvarlig for den behandling, som den udfører, jf. finansforordningens artikel 123.
(6)

Forlængelsen af handlingsplanen udgør grundlaget for forbindelserne mellem EU og Marokko for indeværende år og giver mulighed for at føre forhandlinger for at fastlægge retningslinjerne og de nye prioriteter for partnerskabet mellem EU og Marokko i de kommende år —
Artikel 1

1. Med henblik på at sikre den fortsatte og praktiske gennemførelse af visse af elementerne i strategien fremmer Unionen universalisering og effektiv gennemførelse af den internationale konvention til bekæmpelse af nuklear terrorisme ved at yde støtte til aktiviteterne udført af i UNODC, og navnlig dets terrorbekæmpelsesafdeling, som blandt andet støtter staters indsats for at tiltræde relevante internationale retlige instrumenter og for at styrke deres nationale retlige og strafferetlige rammer og institutionelle kapacitet til at bekæmpe nuklear terrorisme, og UNCCT's program for forebyggelse af og reaktion på masseødelæggelsesvåben (»WMD«)/kemisk, biologisk, radiologisk og nuklear terrorisme (»CBRN«), som blandt andet søger at støtte stater og internationale organisationer i at hindre terroristgrupper i at få adgang til og anvende WMD/CBRN-materialer og i at sikre, at de er bedre forberedt til og effektivt kan reagere på et terrorangreb, der omfatter WMD/CBRN-materialer.
(6)

De personoplysninger, der behandles af Kommissionen, består f.eks. i identifikationsoplysninger, kontaktoplysninger, erhvervsmæssige oplysninger og oplysninger relateret til eller sat i forbindelse med genstanden for undersøgelsen eller proceduren. Personoplysningerne lagres i et sikret elektronisk miljø for at forhindre ulovlig adgang til eller videregivelse af oplysninger til personer, der ikke behøver at kende dem (»need to know«). Personoplysningerne opbevares i Kommissionens tjenestegrene med ansvar for undersøgelsen så længe, det er nødvendigt for undersøgelsen og for vurderingen af behovet for at iværksætte nye undersøgelsesaktiviteter, under den administrative procedure, under en eventuel efterfølgende domstolsprøvelse og i den administrative opbevaringsperiode, der følger den endelige afslutning af sagen. Ved udløbet af opbevaringsperioden overføres de sagsrelaterede oplysninger, herunder personoplysninger, til Kommissionens historiske arkiver (3).
(4)

Kommissionen underrettede de andre medlemsstater om Det Forenede Kongeriges anmodning i et brev af 11. juni 2018. Ved brev af 12. juni 2018 underrettede Kommissionen Det Forenede Kongerige om, at den rådede over alle nødvendige oplysninger for at kunne vurdere anmodningen.
1.

Parametrene vedrørende svind under tilberedningen (som skal være mindre end 35 %) og det tilberedte produkts hårdhedsgrad (som skal være mindre end 2,5 kg/cm 2 ) er blevet fjernet. Dette ændringsforslag er en konsekvens af den minimumsperiode, der er nødvendig for at udføre de test, der skal udføres i et laboratorium. Fersk »oksekød« er et produkt med en meget begrænset holdbarhedsperiode, navnlig for visse anatomiske dele. Slagtekroppene skal kunne forlade slagteriet senest to dage efter slagtningen, navnlig fordi slagteriernes kølehuse er fysisk konstruerede til nedkøling af slagtekroppe og ikke til opbevaring eller modning af kødet. For øjeblikket sendes testresultaterne inden for en frist på syv dage. Dette skaber store problemer af kommerciel karakter og med hensyn til certificeringen, idet produktet skal overgå til udskæring senest 48 timer efter slagtningen, hvilket er uforeneligt med fristen for gennemførelse af testene. En anden mulighed kunne være at nedgradere det certificerede produkt til et konventionelt produkt, hvilket ville medføre betragtelige økonomiske tab.
(1)

Emnet for forslaget til borgerinitiativ »En EU-dækkende folkeafstemning for at fastslå, om EU's borgere ønsker, at Det Forenede Kongerige skal forblive i eller forlade EU!« er følgende: »Alle EU-borgere bør have muligheden for at tilkendegive deres politiske holdning til, om de ønsker, at Det Forenede Kongerige skal forblive i Den Europæiske Union«.
(7)

Da artikel 281-294 i direktiv 2006/112/EF vedrørende særordningen for små virksomheder er under revision, er det muligt, at der træder et direktiv om ændring af disse artikler i kraft, hvori der fastsættes en dato for medlemsstaterne til at anvende nationale bestemmelser, før undtagelsens gyldighedsperiode udløber den 31. december 2022. I så fald bør denne afgørelse ophøre med at finde anvendelse.
(4)

Unionen foregriber ikke resultatet af den af FN ledede politiske proces om Vestsaharas endelige status og har konsekvent bekræftet sin tilslutning til tvistbilæggelsen i Vestsahara, der for indeværende er opført på FN's liste over ikkeselvstyrende områder, og som nu i stort omfang administreres af Kongeriget Marokko. Den støtter fuldt ud de bestræbelser, som FN's generalsekretærs og dennes personlige udsending gør for at bistå parterne med at nå frem til en retfærdig, varig og gensidigt acceptabel politisk løsning, der kan muliggøre selvbestemmelse for Vestsaharas befolkning inden for rammerne af arrangementer, der er i overensstemmelse med målene og principperne i FN-pagten og i resolutionerne fra FN's Sikkerhedsråd (»UNSCR«), navnlig UNSCR 2152 (2014), UNSCR 2218 (2015), UNSCR 2285 (2016), UNSCR 2351 (2017) og UNSCR 2414 (2018).
(3)

I overensstemmelse med traktatens artikel 218, stk. 7, bør Rådet bemyndige Kommissionen til på Unionens vegne at godkende visse begrænsede ændringer af aftalen. Kommissionen bør derfor bemyndiges til at godkende ændringer i henhold til aftalens artikel 10.14 for så vidt angår aftalens bilag 10, del 2, efter høring af det særlige udvalg, der er udpeget af Rådet i overensstemmelse med traktatens artikel 207, stk. 3. Denne bemyndigelse bør ikke gælde for ændringer af forpligtelser i medfør af aftalens bilag 10, del 2, afsnit A, punkt 4 (»Indkøb af jernbanerelaterede varer og tjenesteydelser) og punkt 5 (»Tjenesteydelser«). Kommissionen bør også være bemyndiget til at godkende ændringer af aftalens bilag 14-A og bilag 14-B.
(12)

På grundlag af autoritetens udtalelse, der er nævnt ovenfor, synes der ikke at være behov for særlige mærkningskrav for de produkter, der er omfattet af denne afgørelse, ud over de krav, der er fastsat i artikel 13, stk. 1, og artikel 25, stk. 2, i forordning (EF) nr. 1829/2003 og i artikel 4, stk. 6, i Europa-Parlamentets og Rådets forordning (EF) nr. 1830/2003 (9). For at sikre, at anvendelsen af disse produkter forbliver inden for rammerne af den tilladelse, der gives ved denne afgørelse, bør mærkningen af sådanne produkter, undtagen produkter, der er bestemt til anvendelse i fødevarer, dog indeholde en klar angivelse af, at de ikke er beregnet til dyrkning.
(5)

På grundlag af Kommissionens efterårsprognose 2018 forventes væksten i de offentlige udgifter, netto for diskretionære foranstaltninger på indtægtssiden og engangsforanstaltninger, i 2018 at ligge på 7,0 %, hvilket er et godt stykke over den henstillede referencevækst på 2,8 % (en afvigelse på 1,6 % af BNP). Der forventes en forværring af den strukturelle saldo på 0,4 % af BNP, hvilket står i modsætning til henstillingen om en forbedring på 1,0 % af BNP (en afvigelse på 1,4 % af BNP). Begge søjler peger derfor i retning af en betydelig afvigelse fra den anbefalede tilpasning. Analysen af udgiftsmålet påvirkes negativt af tre elementer, nemlig en mellemfristet potentiel vækst, der ligger lavere end på nuværende tidspunkt, og en BNP-deflator, som ligger til grund for udgiftsmålet, samt en indirekte indtægtsmæssig virkning af visse foranstaltninger. Efter at der er korrigeret for disse faktorer, ser udgiftsmålet ud til i tilstrækkelig grad at afspejle den finanspolitiske indsats og peger stadig i retning af en afvigelse. Vurderingen af den strukturelle saldo fører til et lignende resultat. Den strukturelle saldo påvirkes negativt af et fald i indtægterne, men det modsvares delvis af virkningen af et højere punktestimat for potentiel vækst i BNP sammenlignet med det mellemfristede gennemsnit, der ligger til grund for udgiftsmålet. Den overordnede vurdering bekræfter derfor en afvigelse fra den henstillede tilpasning.
(3)

Den 14. september 2012 bemyndigede Rådet Kommissionen til at indlede forhandlinger med De Forenede Mexicanske Stater med henblik på indgåelse af den tredje tillægsprotokol til den globale aftale for at tage hensyn til Republikken Kroatiens tiltrædelse af Den Europæiske Union (»protokollen«). Forhandlingerne blev afsluttet med tilfredsstillende resultat.
(3)

Den 27. og 28. september 2018 aflagde Kommissionen et udvidet overvågningsbesøg i Rumænien med henblik på kontrol på stedet i henhold til artikel -11, stk. 2, i forordning (EF) nr. 1466/97. Efter at Kommissionen havde forelagt de foreløbige undersøgelsesresultater for de rumænske myndigheder, således at de kunne fremsætte bemærkninger, aflagde den rapport til Rådet om sine resultater den 21. november 2018. Disse resultater blev efterfølgende offentliggjort. Det fremgår af Kommissionens rapport, at de rumænske myndigheder fastholder målet for det samlede underskud på 3 % af BNP for 2018 og således ikke har til hensigt at reagere på Rådets henstilling af 22. juni 2018. I 2019 planlægger regeringen at mindske det samlede underskud til 2,38 % af BNP, men mangler endnu at præcisere foranstaltningerne.